
Zagrebački savez CB-radioklubova sa svojim članicama CBRK Dubrava,CBRK Brezovica i CBRK Trnje organiziraju 9. provjeru veza u slučaju elementarnih nepogoda sa CB-radioklubovima Hrvatske i Slovenije  pod nazivom 

''NEPOGODE NAS NEĆE IZNENADITI-2026''

PROPOZICIJE PROVJERE VEZA:

Provjera veza  održati će se 6. lipnja 2026. sa početkom u 18,00 sati i traje do 20,00 sati. Vrsta rada je FM. Od 18,00 do 19,00 klubovi uspostavljaju veze sa operatorima na svojem čujnom području. Dovoljno je uspostaviti jednu vezu sa bilo kojom baznom stanicom.Od 19,00 do 20,00 na 39 kanalu klubovi uspostavljaju međusobno veze na svim vrstama modulacija (FM,AM,USB). Raspored uspostavljanja međusobnih veza određuje upravna stanica smještena na Sljemenu i redom će prozivati ostale bazne stanice na provjeru čujnosti.
Tokom rada u  prvih sat vremena može se izmijeniti više operatora na baznoj stanici.

Nositelji provjere veza javljat će se sa planinskih vrhova i to:
    1. CBRK Brezovica i CBRK Trnje, planinski vrh Sljeme, radni kanal 39, a rezervni 4,
    2. CBRK Bjelovar, planinski vrh Bilogora ,radni kanal 12, rezervni 8
    3. RU Sloga Varaždin, planinski vrh Ivančica,radni kanal 30, rezervni 24,
    4. CBRK Donat Zadar, planinski vrh Čelavac, radni kanal 27, rezervni 3
    5. CBRK Obala Piran, planinski vrh Slavnik, radni kanal 21, rezervni 26
[bookmark: _GoBack]  6. CBRK Šubićevac,planinski vrh Promina,radni kanal 5,rezervni 28
  7. CBRK Krk,planinski vrh Učka,radni kanal 10,rezervni 34

Natjecatelji koji će sudjelovati u provjeri veza dužni su voditi dnevnik veza sa slijedećim podacima:

1. Broj veze
2. Pozivni znak operatora i mjesto javljanja(QTH) sa kojim je održana veza

Operator koji će uspostavljati vezu sa baznom stanicom dužan je dati svoj pozivni znak i mjesto javljanja(QTH).    
U kategoriji pojedinaca priznat će se ona veza za koju je operator poslao svoj dnevnik veza. Bazne stanice također će voditi dnevnik veza na temelju kojeg će se potvrđivati održane veze.
 Za ovu provjeru veza nema kotizacije a svi sudionici provjera veza dobit će zahvalnice za sudjelovanje.
Dnevnike veza potrebno je poslati  do 30. lipnja 2026. godine na 
                                            email adresu: savez@zscb.hr 
Zahvalnice za sudjelovanje u provjeri veza slati će se na e-mail adrese naznačene na dnevniku veza u pdf formatu
Cilj ove provjere veza je utvrđivanje uspostavljanja veza u slučaju elementarnih nepogoda (potresi, poplave, požari…) kada prestanu funkcionirati sistemi u svakodnevnom životu (telefoni, mobiteli,internet, repetitori).
Molimo Vas da se uključite u što većem broju da bi bili što spremniji u slučaju potrebe, sa željom da nikad ne dođe do većih elementarnih nepogoda i upotrebe našeg sistema veza.

U toku rada može se izvršiti više izmjena svojih operatora.
Sva prava tumačenja ovih propozicija i kontrolu provjera veza imaju komisije klubova nositelja natjecanja.
Molimo klubove da s ovim propozicijama  upoznaju svoje članove i ostale korisnike CB-radijskih postaja te da se fer i korektno ponašaju u natjecanju.

U nadi da ćemo se čuti u velikom broju na CB radio valovima i vidjeti na CB susretu  pozdravljamo Vas sa CB-aškim pozdravom 73 – 88  !

Dnevnici veza su u prilogu ovih propozicija.

Napomena:

Dio troškova provođenja ovog programa
sufinancirat će se sredstvima Grada Zagreba.







                                                                                             Povjerenstvo za provedbu
                                                                                                        provjera veza:
 
                                                                                                    Predsjednik ZSCB-a
                                                                                                         Josip Gulija 

                                                                                                    Predsjednik CBRK Bjelovar
                                                                                                         Đuro Romek 

                                                                                                    Predsjednik RU Sloga
                                                                                                         Davorin Vitez  





U Zagrebu, 20. svibnja 2026.      

